stanford-oval/wikipedia huggingface dataset:
גאי פירס
קריירה

ב-1985 הופיע לראשונה בטלוויזיה כתלמיד בית ספר ומאוחר יותר כמורה באופרת הסבון האוסטרלית "שכנים שכנים". שיחק בעוד מספר תוכניות טלוויזיה אוסטרליות, ביניהן "קרוב רחוק".
הפריצה הגדולה של פירס הייתה תפקידו כמלכת דראג בסרט "פריסילה מלכת המדבר" בשנת 1994. לאחר מכן כיכב במספר סרטים אמריקאים, ביניהם "סודות אל איי", "פקודה לא חוקית", "ממנטו", "הרוזן ממונטה כריסטו" ו"מכונת הזמן". עם זאת, ממשיך פירס להופיע בהפקות תיאטרון וקולנוע אוסטרליות, בהן "כוחה של מילה" (2002) ו"ההצעה" (2005) עליו קיבל מועמדות לפרס השחקן הראשי במכון הסרטים האוסטרלי.
בשנת 2008 שיחק בסרט הדרמה "אנשים שבורי כנפיים" לצידם של פורסט ויטאקר, קייט בקינסייל, דקוטה פנינג וג'ניפר הדסון.
בשנת 2011 שיחק במיני-סדרת הדרמה "מילדרד פירס" שביים טוד היינס לרשת HBO. בסדרה גילם פירס את מונטי בראגון לצדן של קייט וינסלט כדמות הראשית ואוון רייצ'ל ווד. פירס גרף שבחים על משחקו ואף זכה בפרס אמי לשחקן המשנה הטוב ביותר במיני-סדרה או סרט טלוויזיה כאשר זה גבר על שחקנים ותיקים כמו פול ג'יאמטי, טום וילקינסון וג'יימס וודס. עוד פרסים בהם זכה הם פרס גילדת שחקני המסך, פרס סטלייט ובנוסף, קיבל מועמדות לפרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה.
ב-2013 הופיע בתור הנבל הראשי של שובר קופות גיבורי-העל של היקום הקולנועי של מארוול "איירון מן 3"; אלדריץ' קיליאן, וזכה לשבחים רבים מצד מבקרי קולנוע.
בשנת 2016 החל לככב בסדרת הטלוויזיה האוסטרלית "ג'ק אייריש" ברשת ABC TV, בתפקיד של עורך דין פלילי לשעבר וחוקר פרטי וגובה חובות בהווה. הסדרה היא עיבוד לסדרת ספרי הבלשים באותו השם של פיטר טמפל. ב-2018 שב עם תפקידו לעונה שנייה, ובשנת 2021 לעונה השלישית והאחרונה.
בשנת 2017 שיחק בסרט המדע הבדיוני "הנוסע השמיני: קובננט" שביים רידלי סקוט, הסרט השישי בזיכיון של סדרת הסרטים "הנוסע השמיני".
בשנת 2021 שיחק במותחן הבלשי של הבמאי האיטלקי סטפאנו סולימה "ללא חרטה", המבוסס על הספר באותו השם מאת טום קלנסי.
חיים אישיים

במרץ 1997 נישא לאהבת נעוריו, הפסיכולוגית קייט מסטיץ. ב-2015 הוא ואשתו התגרשו לאחר 18 שנות נישואין.
מאז 2015 הוא בזוגיות עם השחקנית ההולנדית קאריס ואן האוטן, ובאוגוסט 2016 נולד בנם, מונטי. המשפחה מתגוררת כיום במלבורן, אוסטרליה.
מלבד קריירת המשחק המצליחה שלו, פירס הוא חובב מוזיקה. הוא שר ומנגן בגיטרה, סקסופון ופסנתר, וכתב מאות שירים שמעולם לא יצאו לאור.
לפירס אזרחות כפולה, בריטית ואוסטרלית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1990 | Heaven Tonight | פול |  |
| 1991 | Hunting | שארפ |  |
| 1994 | הרפתקאותיה של פריסילה, מלכת המדבר | אדם וויטלי / פלישיה ג'וליגודפלו |  |
| 1996 | Dating the Enemy | בראט |  |
| 1997 | Flynn | ארול פלין |  |
| 1997 | סודות אל איי | הבלש אד אקסלי |  |
| 1998 | Brand New World | ג'ימי קומפטון |  |
| 1999 | רעב מוטרף | קפטן ג'ון בויד |  |
| 1999 | A Slipping-Down Life | קייסי |  |
| 2000 | פקודה לא חוקית | מארק ביגס |  |
| 2000 | ממנטו | לאונרד שלבי |  |
| 2002 | כוחה של מילה | דייל |  |
| 2002 | מכונת הזמן | ד"ר אלכסנדר הארטדגן |  |
| 2002 | הרוזן ממונטה קריסטו | פרננד מונדגו |  |
| 2002 | Till Human Voices Wake Us | ד"ר סם פרנקס |  |
| 2004 | שני אחים | איידן מקרורי |  |
| 2005 | ההצעה | צ'רלי בארנס |  |
| 2006 | עד השלג הראשון | ג'ימי סטארקס |  |
| 2006 | פקטורי גירל | אנדי וורהול |  |
| 2008 | להקסים את הארי | הארי הודיני |  |
| 2008 | אנשים שבורי כנפיים | ד"ר ברוס לאראבי |  |
| 2008 | הבוגד | רוי קלייטון |  |
| 2008 | סיפורים לפני השינה | קנדל |  |
| 2009 | In Her Skin | מר ברבר |  |
| 2009 | הדרך | חייל ותיק |  |
| 2009 | מטען הכאב | מאט תומפסון |  |
| 2010 | נאום המלך | אדוארד השני, מלך אנגליה | מועמד פרס הקולנוע הבריטי העצמאי לשחקן המשנה הטוב ביותר (אנ') (2010) |
| 2010 | ממלכת החיות | הבלש ניית'ן לאקי |  |
| 2011 | 33 Postcards | דין רנדל |  |
| 2011 | אל תפחד מהחושך | אלכס הירסט |  |
| 2011 | רודף צדק | סיימון |  |
| 2012 | נעולים | מריון סנואו |  |
| 2012 | פרומתאוס | פיטר ויילנד |  |
| 2012 | ארץ יבשה | צ'רלי רייקס |  |
| 2013 | לנשום עמוק (אנ') | קיית' ריינולדס |  |
| 2013 | איירון מן 3 | אלדריץ' קיליאן |  |
| 2013 | אהבה, שנאה ומה שביניהן | קן |  |
| 2014 | רובר | אריק |  |
| 2015 | Results | טרבור |  |
| 2015 | לחבק את הגבר | דיק קוניגרייב |  |
| 2015 | שווים | ג'ונאס |  |
| 2016 | גאון | פרנסיס סקוט פיצג'רלד |  |
| 2016 | ברימסטון | הכומר |  |
| 2017 | הנוסע השמיני: קובננט | פיטר | ללא קרדיט |
| 2018 | ספארי מתנדנד | קיית' האל |  |
| 2018 | התפסן היה מרגל | רוברט פורמן |  |
| 2018 | איש הפכפך (אנ') | אוון בירץ' |  |
| 2018 | מרי, מלכת הסקוטים | ויליאם ססיל |  |
| 2019 | דומינו | ג'ו מרטין |  |
| 2019 | ורמיר האחרון | האן ואן מיגרן |  |
| 2020 | Disturbing the Peace | ג'ים דילון |  |
| 2020 | בלאדשוט | ד"ר אמיל הארטינג |  |
| 2021 | The Seventh Day | פיטר קוסטלו |  |
| 2021 | ללא חרטה | תומאס קליי |  |
| 2021 | אזור 414 | דייוויד קרמייקל |  |
| 2021 | הביתה! | פרנק | דיבוב |
| 2022 | נקמה ללא מעצורים | וינסנט סירה |  |
| 2022 | The Infernal Machine | ברוס קוגבורן |  |
| 2024 | הברוטליסט | הריסון לי ואן בורן |  זוכה פרס סטלייט לשחקן הטוב ביותר בתפקיד משנה מועמד פרס גות'הם להופעת המשנה הטובה ביותר  מקום שני בפרס איגוד המבקרים האמריקני לשחקן המשנה הטוב ביותר  מועמד פרס גלובוס הזהב לשחקן המשנה הטוב ביותר - סרט קולנוע |
| TBA | Poor Boy | דני |  |
| TBA | The Woman in Cabin 10 |  |  |
| TBA | The Shrouds |  |  |
| TBA | 37 Heavens | דייוויד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989–1986 | שכנים שכנים | מייק יאנג | 496 פרקים |
| 1991 | קרוב רחוק | דייוויד קרופט | 19 פרקים |
| 1991 | The Col'n Carpenter Show | קרייג | פרק: "Skin Deep" |
| 1992 | The Late Show | שחקן | פרק: "#1.5" |
| 1996–1994 | האיש מסנואי ריבר | רוב מקרוגר | תפקיד ראשי (4 עונות); 65 פרקים |
| 1997 | The Devil Game | מייקל | סרט טלוויזיה של ערוץ 7 |
| 1997 | Halifax f.p. | דניאל וריצ'רד וייני | פרק: "Déjà Vu" |
| 2011 | מילדרד פירס | מונטי ברגון | תפקיד ראשי; מיני-סדרה זכיות: פרס אמי לשחקן המשנה הטוב ביותר במיני-סדרה או סרט טלוויזיה (2011) מועמדויות: פרס גלובוס הזהב לשחקן המשנה הטוב - טלוויזיה (2011) פרס גילדת שחקני המסך לשחקן יוצא מן הכלל במיני-סדרה או סרט טלוויזיה (2011) |
| 2012 | ג'ק אייריש: חובות אבודים | ג'ק אייריש | סרט טלוויזיה של ABC TV |
| 2012 | ג'ק אייריש: גאות מסתורית | ג'ק אייריש | סרט טלוויזיה של ABC TV |
| 2014 | שון מציל את העולם | ליאם סטון | פרק: "The Dark Sean Rises" |
| 2014 | ג'ק אייריש: נקודה מתה | ג'ק אייריש | סרט טלוויזיה של ABC TV |
| 2021–2016 | ג'ק אייריש | ג'ק אייריש | תפקיד ראשי (3 עונות); 16 פרקים |
| 2016 | The Wizards of Aus | מורגן רייט | פרק: "Honk" |
| 2017 | When We Rise | קלב ג'ונס | 4 פרקים |
| 2018 | התמימים | האלוורסון | תפקיד ראשי; 8 פרקים |
| 2019 | מזמור חג המולד | אבנעזר סקרוג' | תפקיד ראשי; מיני-סדרה |
| 2021 | הסודות של איסטאון | ריצ'רד ראיין | תפקיד ראשי; מיני-סדרה |
| 2022 | מרגל בין חברים | קים פילבי | תפקיד ראשי מועמד פרס סטלייט לשחקן הטוב ביותר במיני סדרה, סדרה מוגבלת או סרט טלוויזיה (2024) |
| 2023 | The Clearing | ד"ר ברייס ליית'ם | תפקיד ראשי; 8 פרקים |
טד לאסו

| --- | --- |
  
כרזת הסדרה
 סוגה:  קומדיה קומדיית ספורט דרמה קומית
 יוצרים:  ג'ייסון סודייקיס ביל לורנס ברנדן האנט ג'ו קלי
 שחקנים:  ג'ייסון סודייקיס האנה וודינגהאם ג'רמי סוויפט ברנדן האנט פיל דאנסטר ברט גולדשטיין ג'ונו טמפל ניק מוחמד
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לונדון 
 מספר עונות:  3 
 מספר פרקים:  34 (נכון ל־31 במאי 2023) 
 הפקה
 מפיק:  ג'ייסון סודייקיס ביל לורנס ליסה קאטסר
 מפיקים בפועל:  ביל לורנס, ג'ייסון סודייקיס, Jeff Ingold 
 שידור
 רשת שידור:  אפל TV פלוס 
 תקופת שידור מקורית:  14 באוגוסט 2020 – 31 במאי 2023
 קישורים חיצוניים
 אתר רשמי
 דף התוכנית ב-IMDb
 
טֵד לַאסוֹ (באנגלית: Ted Lasso) היא סדרת טלוויזיה אמריקאית מסוגות הדרמה הקומית והספורט. בסדרה מככבים ג'ייסון סודייקיס, האנה וודינגהאם, ג'ונו טמפל, ברט גולדשטיין וברנדן האנט. הסדרה עוקבת אחר טד לאסו, מאמן פוטבול אמריקאי המועסק לאמן קבוצת כדורגל אנגלית בשם ריצ'מונד, על אף היעדר הניסיון שלו באימון בכדורגל וחוסר הבנתו את חוקי המשחק. למרות זאת, בגלל המנהיגות האופטימית שלו, ובניגוד לכל הדעות עליו, לאסו מתגלה כמאמן מוצלח.
העונה הראשונה של הסדרה, שכללה 10 פרקים, עלתה לשירות הסטרימינג אפל TV פלוס ב־14 באוגוסט 2020. עונה שנייה של 12 פרקים עלתה לראשונה ב־23 ביולי 2021. באוקטובר 2020 חודשה הסדרה לעונה שלישית שעלתה ב-15 במרץ 2023.
ג'ייסון סודייקיס מגלם את דמותו של לאסו, אותו גילם בפרומואים של NBC Sports עבור הפרמייר ליג מאז 2013 בהן הוא אף מוצג בתור המאמן החדש של טוטנהאם. בסדרה, מאמן פוטבול אמריקני בשם טד לאסו נבחר לאמן קבוצת כדורגל אנגלית בשם AFC Richmond. באנגליה מכנים את משחק הכדורגל Football, ואילו בארצות הברית המונח משמש למשחק אחר לחלוטין (בארצות הברית כדורגל נקרא Soccer).
הסדרה זכתה לשבחי הביקורת, עם שבחים מיוחדים על איכות המשחק, הכתיבה, הטון ונושאי הסדרה. הסדרה הייתה מועמדת ל־20 פרסי אמי לבידור בפריים טיים, וזכתה בפרס אמי לבידור בפריים טיים לסדרת הקומדיה הטובה ביותר כשסודייקיס, האנה וודינגהאם וברט גולדשטיין זכו על גילום דמויותיהם. בנוסף, זכה סודייקיס בפרס גלובוס הזהב לשחקן הטוב ביותר בסדרת טלוויזיה מוזיקלית או קומדיה.
דמויות > שחקנים ואנשי צוות נוספים בריצ'מונד

סטיפן מנאס - רישאר מונטלאור. קשר צרפתי המשחק בריצ'מונד המחליף בקישור את רוי קנט לאחר פרישתו. בעל אופי נשי. לובש את חולצה מספר 8 בריצ'מונד.
מוו ג'וידי-למור - תיירי זורו \ ואן דאם \ זורו. שוער קנדי ושוערה הראשון של הקבוצה. במהלך הסדרה משנה את שמו ל"ואן דאם" על שם ז'אן-קלוד ואן דאם, אך בסוף העונה השלישית מבקש שיקראו לו "זורו" (Zorro). לובש את חולצה מספר 81 בריצ'מונד.
צ'ארלי היסקוק - וויל קיטמן (עונות 2–3, אורח בעונה 1). האפסנאי החדש של הקבוצה שמתחיל לעבוד שם לאחר קידומו של נייט.
דוד אלסנדורן - יאן מאס (עונות 2–3). בלם הולנדי שמשחק בקבוצה החל מעונה 2, הידוע באישיותו הבוטה. עבר לריצ'מונד מאייאקס. לובש את חולצה מספר 13 בריצ'מונד.
מוחמד האשים - מו באמברקאטץ'. משחק בעמדת הקשר בריצ'מונד. בעונה 3 מתגלה שהוא שווייצרי. לובש את חולצה מספר 21 בריצ'מונד.
מקסימיליאן אוסינסקי - זבה (עונה 3). חלוץ ברמה עולמית שעבר מיובנטוס לריצ'מונד. במהלך הסדרה פורש מכדורגל כדי להתעסק בחיי המשפחה שלו ובגידול אבוקדו. לבש את חולצה מספר 10 בריצ'מונד. דמותו של זבה מבוססת על כמה כדורגלנים ובעיקר על החלוץ השוודי זלאטן איברהימוביץ'.
דמויות > דמויות נוספות

אנט בדלנד - מיי גרין. מנהלת הפאב המקומי של אוהדי ריצ'מונד. מקבלת יחד עם שלושת האוהדים השרופים 49% מבעלות הקבוצה בסוף הסדרה.
גאס טרנר - הנרי לאסו. בנו של טד שבסיום הסדרה מאומן על ידו בקבוצת הכדורגל שלו.
אדם קולבורן, ברונסון ווב וקווין גארי - באז, ג'רמי ופול (בהתאמה). שלושה אוהדים שרופים של ריצ'מונד שצופים במשחקים שלהם בכל פעם בפאב של מיי. בסוף הסדרה מקבלים יחד עם מיי 49% מבעלות הקבוצה.
מרי רוסקו - ג'ולי היגינס. אשתו של לזלי. היא ושחקנו של היגינס, ג'רמי סוויפט, נשואים גם במציאות.
קילי הייזל - בקס. בת זוגו החדשה של רופרט. שמה הפרטי המלא הוא גם רבקה. השניים מתארסים במהלך הסדרה ונולד להם ילד. בסוף עונה 3 השניים מתגרשים לאחר שגילתה שרופרט בגד בה.
אלי טיילור - פלו "סאסי" קולינס. חברה של רבקה שנמשכת לטד.
טום קוצ'ר - מר מאן. אוהד קשיש של ריצ'מונד שמדביק לעיתים קרובות את טד להתעללות עם כוונות טובות.
פיבי וולש - ג'יין פייני. החברה של המאמן בירד. בירד והיא מתחתנים בסוף הסדרה.
אלודי בלומפילד - פיבי. האחיינית של רוי. רוי אימן בתחילת העונה השנייה את קבוצת הילדות שלה.
ביל פלאוס - ג'ורג' קארטריק. מאמנה הקודם של ריצ'מונד לפני טד שרבקה פיטרה בתחילת הסדרה. בעונות 2–3 עובד כפרשן, אך בפרק הסיום חוזר לאמן ומחליף את נייט כמאמן ווסטהאם יונייטד.
רות בראדלי - גברת בוואן (עונה 2, אורחת בעונה 3). המורה של פיבי.
אנדראה אנדרס - מישל (קלר) לאסו. אשתו לשעבר של טד.
אדיטה בודניק - ג'ייד (אורחת בעונה 2, עונה 3). מארחת במסעדה האהובה על נייט ובהמשך נהיית בת זוגו.
קייטי וויקס - ברברה (עונה 3). מנכ"לית הכספים של חברת יחסי הציבור של קילי. בסוף הסדרה מקודמת על ידי קילי לתפקיד הסמנכ"לית שלה.
אמבריין רזיה - שאנדי פיין (עונה 3). חברה דוגמנית של קילי שמצטרפת לחברה שלה. מאוחר יותר, קילי מפטרת אותה בגלל חוסר ההבנה ביחסי ציבור.
ג'ודי בלפור - ג'ק דנברס (עונה 3). משקיעה בחברת יחסי הציבור של קילי ולאחר מכן השתיים יוצאות. נפרדת מקילי לאחר מכן ומפסיקה להשקיע בחברה בגלל אותה סיבה.
רוזי לואו - גברת קייקס (עונה 3). העוזרת של רופרט בווסטהאם. רופרט בוגד במהלך הסדרה איתה בבקס.
ספנסר ג'ונס - דריק (עונה 3). הבעלים של המסעדה האהובה על נייט.
שאנון הייז - שאנון. "נערת הכדורגל" החוזרת ומתנגשת מדי פעם סביב טד בריצ'מונד.
פרשס מוסטפא - סימי (עונה 3). שפית במסעדה של סם.
דמויות > דמויות אורחות

קירן אובריאן - ג'יימס טארט. אביו המתעלל של ג'יימי. ג'יימי והוא משלימים בסוף הסדרה.
ג'ימי אקינגבולה - אולי (עונה 1). הנהג של טד כשהוא מגיע לאנגליה, שעובד גם הוא במסעדה הודית מקומית.
קיקי מאי - נורה (עונה 2). ביתה של סאסי שרבקה היא הסנדקית שלה.
הארייט וולטר - דברה (עונות 2–3). אימה של רבקה שעברה לגור איתה לתקופה בעונה השנייה לאחר שעזבה את בעלה. בעלה נפטר מאוחר יותר באותה עונה.
סם ריצ'רדסון - אדווין אקופו (עונות 2–3). מיליארדר מגאנה שקנה קבוצה אפריקאית וניסה להחתים אליה את סם, אבל סם דוחה אותו. בעונה השלישית מנסה להקים סופר-ליג, אבל רבקה גורמת לשאר הבעלים בישיבה על הסופר-ליג לרדת מהרעיון.
סקוט ואן פלט מופיע בתפקיד עצמו, בפרק הפיילוט של הסדרה כמגיש SportsCenter שמבשר את החדשות בנוגע למעברו של טד לריצ'מונד.
ארלו וייט וכריס פאוול מופיעים בסדרה בתפקיד עצמם כצמד הפרשנים של המשחקים של ריצ'מונד.
ג'ף סטלינג, כריס קמארה, פול מרסון וקלינטון מוריסון מופיעים בתפקיד עצמם כמגישים ופרשנים ב-Sky Sports בתוכנית Soccer Saturday, שבה רוי מופיע לזמן קצר.
תיירי הנרי וגארי ליניקר מופיעים בתפקיד עצמם כפרשני כדורגל במהלך הסדרה.
סימה ג'אסוואל ואיאן רייט מופיעים בתפקיד עצמם כמגישי תוכניות טלוויזיה ופרשני כדורגל.
לויד גריפית' - לויד. אחד העיתונאים הקבועים במסיבות העיתונאים של ריצ'מונד.
פלר איסט מופיעה בתפקיד עצמה בתור המנחה של Lust Conquers All, תוכנית הריאליטי שבה ג'יימי מופיע.
מייק דין מופיע בתפקיד עצמו כשופט במשחק חצי גמר הגביע האנגלי של ריצ'מונד נגד מנצ'סטר סיטי ובעונה השלישית במשחק האחרון של ריצ'מונד בפרמייר ליג נגד ווסטהאם יונייטד.
הולי ווילובי ופיליפ שופילד מופיעים בתפקיד עצמם, בתור המגישים של This Morning של ITV שמראיינים את ג'יימי על הופעתו ב-Lust Conquers All.
אני אלוקו מופיעה בתור ג'ורג'יה, חברה בקבוצת כדורגל הרחוב בעונה השנייה.
פיטר קראוץ', טום פורדייס וכריס סטארק מופיעים בתור החברים בפודקאסט That Peter Crouch. נשמעים בקטעי תוכנית רדיו המתארים אירועים אקטואליים בריצ'מונד.
קארן ג'האל - ניקול שלי. אחותו של נייט.
רבקה לואו וג'רמיין ג'נאס מופיעים בתפקיד עצמם בתור מגישים בתוכנית סיכום הפרמיירליג.
סם ליו - מייקל. בן זוגו של קולין.
מתאו ואן דר גרינן - מתייס. הולנדי שחי על סירת בית באמסטרדם ומבלה את הלילה עם רבקה. השניים מתאחדים בסוף הסדרה והופכים להיות זוג. שמו אף פעם לא נאמר על המסך אבל נראה בקרדיטים.
נונסו אנוזי - אולה אוביסאניה. אביו של סם. מבקר אותו בעונה השלישית במסעדה שלו ומגלה שקרה לה על שמו.
בקי אן בייקר - דוטי לאסו. אמו של טד.
ליאן בסט - ג'ורג'י. אמו של ג'יימי.
סטיב אדג' - סיימון. אביו החורג של ג'יימי ובן זוגה של ג'ורג'י.
קסאלי קאסל, לי הנדרי, ג'רמיין פננט, ג'ורג' אלקובי וג'יי בוטרויד מופיעים בסדרה בתור שחקנים של הקבוצות היריבות שמשחקות נגד ריצ'מונד בסדרה.
פפ גווארדיולה, מאמנה של מנצ'סטר סיטי, מופיע בסדרה בתפקיד עצמו כמאמנה של סיטי באחד המשחקים של ריצ'מונד נגדם.
קולין מוקרי וריאן סטיילס, שנשמעים (אך לא נראים) מופיעים כפרשני הכדורגל הקנדיים לני וברוס בפגרת הנבחרות בעונה השלישית.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 14 באוגוסט 2020 | 2 באוקטובר 2020 |
|  | 2 | 12 | 12 | 23 ביולי 2021 | 8 באוקטובר 2021 |
|  | 3 | 12 | 12 | 15 במרץ 2023 | 31 במאי 2023 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ארצות הברית |
| --- | --- | --- | --- |
| 1 | 1 | "Pilot" | 14 באוגוסט 2020 |

| 2 | 2 | "Biscuits" | 14 באוגוסט 2020 |

| 3 | 3 | "Trent Crimm: The Independent" | 14 באוגוסט 2020 |

| 4 | 4 | "For the Children" | 21 באוגוסט 2020 |

| 5 | 5 | "Tan Lines" | 28 באוגוסט 2020 |

| 6 | 6 | "Two Aces" | 4 בספטמבר 2020 |

| 7 | 7 | "Make Rebecca Great Again" | 11 בספטמבר 2020 |

| 8 | 8 | "The Diamond Dogs" | 18 בספטמבר 2020 |

| 9 | 9 | "All Apologies" | 25 בספטמבר 2020 |

| 10 | 10 | "The Hope that Kills You" | 2 באוקטובר 2020 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ארצות הברית |
| --- | --- | --- | --- |
| 11 | 1 | "Goodbye Earl" | 23 ביולי 2021 |

| 12 | 2 | "Lavender" | 30 ביולי 2021 |
| 13 | 3 | "Do the Right-est Thing" | 6 באוגוסט 2021 |
| 14 | 4 | "Carol of the Bells" | 13 באוגוסט 2021 |
| 15 | 5 | "Rainbow" | 20 באוגוסט 2021 |
| 16 | 6 | "The Signal" | 27 באוגוסט 2021 |
| 17 | 7 | "Headspace" | 3 בספטמבר 2021 |
| 18 | 8 | "Man City" | 10 בספטמבר 2021 |
| 19 | 9 | "Beard After Hours" | 17 בספטמבר 2021 |

| 20 | 10 | "No Weddings and a Funeral" | 24 בספטמבר 2021 |
| 21 | 11 | "Midnight Train to Royston" | 1 באוקטובר 2021 |
| 22 | 12 | "Inverting the Pyramid of Success" | 8 באוקטובר 2021 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ארצות הברית |
| --- | --- | --- | --- |
| 23 | 1 | "Smells Like Mean Spirit" | 15 במרץ 2023 |

| 24 | 2 | "(I Don't Want to Go to) Chelsea" | 22 במרץ 2023 |

| 25 | 3 | "4-5-1" | 29 במרץ 2023 |

| 26 | 4 | "Big Week" | 5 באפריל 2023 |

| 27 | 5 | "Signs" | 12 באפריל 2023 |

| 28 | 6 | "Sunflowers" | 19 באפריל 2023 |

| 29 | 7 | "The Strings That Bind Us" | 26 באפריל 2023 |

| 30 | 8 | "We'll Never Have Paris" | 3 במאי 2023 |

| 31 | 9 | "Le Locker Room Aux Folles" | 10 במאי 2023 |

| 32 | 10 | "International Break" | 17 במאי 2023 |



| 33 | 11 | "Mom City" | 24 במאי 2023 |


| 34 | 12 | "So Long, Farewell" | 31 במאי 2023 |
הפקה

באוקטובר 2019 פורסם כי סודייקיס החל לעבוד על הסדרה עבור שירותי הסטרימינג של אפל, אשר את דמותה הראשית שיחק ב-2013 בפרסומת ל-NBC Sport. ב-19 באוגוסט 2020 הוכרז כי אפל תפיק עונה שנייה לסדרה (שצילומיה החלו בינואר 2021). בסיום שידור העונה ראשונה, הוכרז גם על תחילת ההפקה לעונה השלישית של הסדרה, אשר תופק על ידי אפל. במהלך אירוע האביב של אפל בו הציגה החברה חידושים טכנולוגיים, הוצג טריילר לעונה השנייה של הסדרה. העונה השנייה עלתה לשידור ב-23 ביולי 2021.
כמו כן במשחק הכדורגל פיפא, החל משנת 2023 ניתן לשחק עם קבוצת ריצ'מונד תחת הדרכתו של המאמן טד.
במרץ 2025, פורסם כי הסדרה חודשה לעונה רביעית באפל TV פלוס.
איבו

ערך זה עוסק בקדוש נוצרי. אם התכוונתם לשבט בניגריה, ראו .
הרליקוואריום וגולגולתו של איבו הקדוש מקרמרטין (צרפת)
איבו הקדוש מקרמרטין. ציור מאת רוחיר ון דר ויידן, 1450
איבו אלורי מקרמרטין (צרפתית: Yves Hélory de Kermartin, ידוע גם בשמו הברטוני אֵרוואן, Erwann Helouri a Gervarzhin; ‏17 באוקטובר 1253 – 19 במאי 1303) הוא קדוש נוצרי ומגינם של עורכי דין וילדים נטושים; בנוסף, הוא גם הקדוש המגן של ברטאן. יום חגו הוא 19 במאי. ביחד עם הרבאוס נחשב לקדוש האהוד באזור ברטאן.
איבו נולד בקֵרמרטן, אחוזה קטנה ליד טרגייה (Tréguier) שבברטאן. הוא היה עורך דין וכומר. התחנך באוניברסיטת פריז ובאורליאן, ומאוחר יותר הצטרף ככל הנראה למסדר פרנציסקני.
הוא נפטר בברטאן לאחר חיים רצופי עבודה קשה וצומות, ובשנת 1347 קודש בידי האפיפיור קלמנס השישי.
רמון ארון

| --- | --- |

 לידה:  14 במרץ 1905 הרובע השישי של פריז, צרפת 
 פטירה:  17 באוקטובר 1983 (בגיל 78) הרובע הרביעי של פריז, צרפת 
 שם לידה:  Raymond Claude Ferdinand Aron 
 מקום קבורה:  בית הקברות מונפרנאס 
 מקום לימודים:  אקול נורמל סופרייר, תיכון קונדורסה, סורבון, המכון למדע המדינה פריז, תיכון הוש 
 מוסדות:  קולז' דה פראנס  אוניברסיטת קלן  Combat  בית הספר הלאומי למנהל  סורבון  אקול פראטיק דה אוטז אטיד  לה פיגארו  ל'אקספרס  המכון למדע המדינה פריז  אוניברסיטת טולוז 
 מונחה לדוקטורט:  קלוד לפורט, ניאגו ג'ובארה, Jean-Pierre Derriennic, בפסקה זו 2 רשומות נוספות שטרם תורגמו 
 תחומי עניין:  יחסים בין־לאומיים 
 עיסוק:  עיתונאי, סוציולוג, פרופסור, חוקר מדע המדינה, פילוסוף, סופר, כלכלן 
 מדינה:  צרפת 
 פרסים והוקרה:  פרס ארסמוס (1983) פרס גתה (1979) Ambassadors' Prize (1962) עמית האקדמיה האמריקאית לאמנויות ולמדעים אות מסדר ההצטיינות במדעים ואמנויות של גרמניה 
 בן או בת זוג:  סוזן ארון 
 חתימה:   
 
רֶמון קלוד פרדינאן אָרון (בצרפתית: Raymond Claude Ferdinand Aron‏; 14 במרץ 1905 – 17 באוקטובר 1983) היה סוציולוג ופילוסוף פוליטי יהודי-צרפתי. מהמבקרים החריפים של החברה המערבית ופועלה בתקופת המלחמה הקרה.
קורות חיים

רמון ארון נולד למשפחה יהודית. את לימודיו האקדמיים עשה באקול נורמל סופרייר, ובשנת 1930 סיים את לימודי הדוקטורט בתחום הפילוסופיה של ההיסטוריה. בעת לימודיו הכיר את ז'אן-פול סארטר, שהפך לידידו. ארון הזדהה בהמשך עם עמדות השמאל החברתי הקיצוני של סארטר, ובשנים הראשונות לפעילותו האינטלקטואלית היה מקורב לזרם האקזיסטנציאליסטי שבראשו עמד. בתקופה שקדמה למלחמת העולם השנייה עבד כמרצה לפילוסופיה חברתית באוניברסיטת טולוז. לאחר שפרצה המלחמה התגייס לחיל האוויר הצרפתי. לאחר כיבוש צרפת על ידי גרמניה הנאצית נמלט ללונדון שם שירת במפקדת צבא צרפת החופשית. עם תום המלחמה שב להוראת סוציולוגיה בפריז והיה בין המוקיעים את ממשלת וישי. בהמשך חייו האקדמיים ביקר את הלאומיות והלאומנות, בהן שקעו לדעתו מדינות המערב, בזמן המלחמה הקרה, תוך אובדן החמלה, לדעתו, כלפי הפרט בחברה.
בעבודותיו מבקר רמון, בין השאר, את אופן ההתייחסות של הסוציולוגים לחברה האנושית. לפי טענתו יש להבחין בין הסוציולוגים במאה ה-19, אותם הוא מכנה "אבות הסוציולוגיה", לבין סוציולוגים במאה העשרים. האבות המייסדים של תחום הסוציולוגיה, כדוגמת ובר ומרקס שדנו במהות הסדר החברתי, שאלו את השאלות החיוניות להבנתו, ונשענו על פרמטרים ברורים, איש איש לשיטתו. לעומת זאת, טוען רמון, במאה העשרים התפתחה הסוציולוגיה לכיוונים אחרים, רבים ומגוונים, אך במקביל איבדה את מהותה, ואינה נותנת כיום תשובות על פי הסדר החברתי.
לפי רמון, הפכה הסוציולוגיה במדינות המערב למדדים כמותיים, למדד סטטיסטי של התנהגויות הפרט, מבלי לדון במבנה החברה ובגורמים לו.
רמון ארון הוא זוכה פרס גתה לשנת 1979.
ספריו וחיבוריו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבוא לפילוסופיה של ההיסטוריה (1938)
אופיום האינטלקטואלים (1955)
הוויכוח הגדול: תאוריות של אסטרטגיה גרעינית (1965)
זרמים מרכזיים בהגות הסוציולוגית (1965 - 1968)
ספריו שתורגמו לעברית

הקידמה ואכזבותיה, תרגמה: מריאנה פרל, ספרית אפקים, עם עובד, 1970.
ציוני דרך בהגות הסוציולוגית, תרגמה: קרלה פרלשטיין, האוניברסיטה הפתוחה, 1993 (חלק א') ו-1994 (חלק ב').
הטרגדיה האלג'יראית, תרגם: דורי מנור, ספרי עליית הגג, 2005.
הערות שוליים

↑  זאב שטרנהל, ספק רב אם אי פעם למד מישהו משהו מההיסטוריה, באתר הארץ, 24 באוקטובר 2005
| --- | --- |
בקרת זהויות :  NLI: 987007257823805171  PLWABN: 9810596475605606  BIBSYS: 90054957  BNC: 000034512  BNE: XX1163597  BnF: cb11889201d (data)  CANTIC: a10472186  CiNii: DA00534082  GND: 118504371  ICCU: CFIV042864  ISNI: 0000 0001 2132 5996  LCCN: n80126287  LNB: 000008019  MusicBrainz: 37accdfd-7192-49c5-8862-3d357a527303  NDL: 00431756  NKC: jn19990000265  NLA: 35008519  NLG: 100875  NLK: KAC199600997  NSK: 000014081  NTA: 068456107  RERO: 02-A002940393  SELIBR: 208467  SNAC: w6805zjz  SUDOC: 026691825  Trove: 788032  VcBA: 495/159469  VIAF: 51685009   WorldCat (עם VIAF): 51685009
מדליות באולימפיאדת טוקיו (2020)

מדליית זהב וזר מעוצב של חמניות, שהוענקו לקלעית אמבר אינגליש (אנ') מארצות הברית
באולימפיאדת טוקיו (2020), שנערכה בטוקיו שביפן בין 23 ביולי 2021 ל-8 באוגוסט 2021, השתתפו כ-11,090 ספורטאים מ-205 מדינות החברות בוועד האולימפי הבינלאומי ב-339 תחרויות ב-32 ענפי ספורט.
הכנת המדליות

בפברואר 2017 הכריזה הוועדה המארגנת של המשחקים האולימפיים בטוקיו על תוכנית של מיחזור אלקטרוניקה להכנת המתכות הנדרשות למדליות לאולימפיאדה ולהמשחקים הפאראלימפיים, בשיתוף עם המרכז לאיכות הסביבה ביפן ועם חברת טלפונים סלולריים מובילה. כך נאספו מכשירים אלקטרוניים רבים מהציבור, בהם טלפונים סלולריים רבים.
עיצוב המדליות כולל בצד אחד את דמותה של ניקה, אלת הניצחון במיתולוגיה היוונית, על רקע אצטדיון פאנאתינאיקו שבאתונה. בצד השני של המדליה מופיעים סמליל האולימפיאדה וסמל חמש הטבעות האולימפי, כשהם מוקפים בקרני שמש.
רצועת המדליה מעוטרת בהשראת מוטיבים יפניים מסורתיים.
הקופסה לאחסון המדליה עשויה מעץ המילה היפני. הקופסה עגולה עם מכסה שנפתח בצורה סיבובית.
הענקת המדליות

בגלל מגפת הקורונה, המדליות הוענקו לזוכים כשהם מונחים על מגש, ועל הספורטאים היה לקחת ולענוד אותן בעצמם.
כל זוכה מדליה קיבל גם זר מעוצב של חמניות.
מדינות שזכו לראשונה במדליה

להלן המדינות שזכו באולימפיאדה זו במדליה לראשונה:
טורקמניסטן טורקמניסטן – מדליה אולימפית ראשונה. זכייה במדליית כסף בענף הרמת משקולות.
בורקינה פאסו בורקינה פאסו – מדליה אולימפית ראשונה. זכייה במדליית ארד בענף האתלטיקה.
סן מרינו סן מרינו – מדליה אולימפית ראשונה. זכייה במדליית ארד בענף הירי הספורטיבי.
ברמודה ברמודה – מדליית זהב אולימפית ראשונה. זכייה בענף טריאתלון.
הפיליפינים הפיליפינים – מדליית זהב אולימפית ראשונה. זכייה בענף הרמת משקולות.
קטר (מדינה) קטר – מדליית זהב אולימפית ראשונה. זכייה בענף הרמת משקולות.
מקדוניה הצפונית מקדוניה הצפונית – מדליית כסף אולימפית ראשונה. זכייה בענף הטאקוונדו.
סוריה (1980–2024) סוריה – מדליית ארד אולימפית ראשונה. זכייה בענף הרמת משקולות.
גרנדה (מדינה) גרנדה – מדליית ארד אולימפית ראשונה. זכייה בענף האתלטיקה.
בוטסואנה בוטסואנה – מדליית ארד אולימפית ראשונה. זכייה בענף האתלטיקה.
ראו גם

מדליות במשחקים האולימפיים